Marcel Danesi

Marcel Danesi (sündinud 1. oktoobril 1946 Luccas Itaalias) on semiootika- ja antropoloogiaprofessor Kanadas Toronto Ülikoolis (lõpetas 1974) ning kakskeelse hariduse professor Ontario haridusuuringute instituudis.

Ta valiti 1998. aastal Kanada Kuningliku Seltsi liikmeks, mis on kõrgeim tunnustus akadeemilises maailmas. Tuntud on tema semiootika-, lingvistika-, kommunikatsiooniteooria- ja noortekultuuriteemalised uuringud ning kirjutised.

Töö 
Danesi on töötanud ülikoolides Roomas, Milanos, Luganos ja Rutgersis. Ta on teinud ulatuslikke uuringuid ning kirjutanud õpikuid mõistatustest, semiootikast, lingvistikast ja pedagoogikast. Koos teiste autoritega on ta kirjutanud itaalia ja hispaania keele õpikuid. Ta on ka ajakirja Semiotica peatoimetaja. Marcel Danesi artikleid on avaldatud New York Timesis, Toronto Staris ja Psychology Todays.  Ta on esinenud raadios, osalenud TEDil (rääkis teemal "The Power and Danger of the Kiss", "From cave drawings to emojis: Communication comes full circle").   Danesi raamatuid on tõlgitud pärsia, vene, itaalia, prantsuse, hiina, jaapani, korea ja muudesse keeltesse.

Muu tegevus 
Marcel Danesi on koos Toronto Ülikooli üliõpilastega asutanud ansambli Semiotones. Kõik esinemistest ja plaadimüügist saadud tulud lähevad heategevusele. Danesi on ise ansambli paljude lugude muusika ja sõnade autor.

Emotikonid 
Danesi kirjeldab oma raamatus "The Semiotics of Emoji: The Rise of Visual Language in the Age of the Internet" 100 õpilasega läbi viidud uuringut nende emotikonikasutamise kohta. Danesi seletab, miks emotikonid on oluline arendus, miks on huvitav neid õppida ja miks võime ignoreerida emotikonide halvustajaid. Danesi arvates võimaldavad emotikonid mõjutada suhtluspartneri emotsioone, anda märku oma kavatsustest ja vähendada keele mitmetimõistetavust. Danesit huvitab emotikonide sümboliline efekt: nendel ikoonidel on semiootiline mõju, mis ulatub sügavamale kui nende pealispind. Ta võrdleb emotikone valgustatud käsikirjadega ja märgib, et enamikus kirjasüsteemidest valitseb visuaalsete ja foneetiliste elementide tasakaal. Danesi annab mõista, et trükipressi leiutamisega kaasnes kirja standardiseerimine ja formaalsus, mis ei võimaldanud visuaalset kujundlikkust ja eripära. Danesi käsitleb emotikone nii ajaloolises kui ka globaalses võtmes, seletab, kuidas ja millistel eesmärkidel neid kasutatakse, mida need tähendavad ja põhjendab, miks need on positiivsed arendused inimeste suhtlemissüsteemis.

Isiklikku 
Ühes intervjuus on Marcel Danesi tunnistanud, et tema meelistegevus õpetamine, kõige vähem meeldib talle aga õpilaste hindamine. Ta armastab klassikalist muusikat ning dokumentaalsaateid ja -filme. Ta armastab lugeda ja tegelda mõistatustega.

Teosed

Eesti keeles
Danesi, Marcel; Perron, Paul 2005. Kultuuride analüüs. (Tõlkinud Ene-Reet Soovik.) Tallinn: Valgus.

Muud 
Danesi, Marcel 1990. Italian Grammar: NTC Foreign Language. McGraw Hill Education.

Danesi, Marcel 1997. Increase Your Puzzle IQ: Tips and Tricks for Building Your Logic Power. John Wiley & Sons Inc.

Danesi, Marcel 1999. Of Cigarettes, High Heels and Other Interesting Things: An Introduction to Semiotics Palgrave Macmillan US

Danesi, Marcel 2000. Encyclopedic Dictionary of Semiotics, Media, and Communications. Toronto: University of Toronto Press

Sebeok, Thomas A.; Danesi, Marcel 2000. The Forms of Meaning: Modeling Systems Theory and Semiotic Analysis. (Approaches to Applied Semiotics 1.) Berlin: Mouton de Gruyter. 

Danesi, Marcel 2002. Understanding Media Semiotics. Bloomsbury Academic.

Danesi, Marcel 2003. Forever Young: The 'Teen-Aging' of Modern Culture 2003. University of Toronto Press.Danesi, Marcel 2007. Painless Italian. Barron's Painless Series. Barron's Educational Series.

Danesi, Marcel 2007. Popular Culture: Introductory Perspectives. Rowman & Littlefield Publishers.

Danesi, Marcel 2007.Why It Sells: Decoding the Meanings of Brand Names, Logos, Ads, and Other Marketing and Advertising Ploys. The R&L Series in Mass Communication. Rowman & Littlefield Publishers.

Danesi, Marcel 2008. Practice Makes Perfect: Complete Italian Grammar. Practice Makes Perfect Series. McGraw-Hill Education.

Danesi, Marcel 2008. X-rated! The Power of Mythic Symbolism in Popular Culture. Palgrave Macmillan US.

Danesi, Marcel 2008. Dictionary of Media and Communications. Pentagon Press.

Danesi, Marcel 2009. The Total Brain Workout: 450 Puzzles to Sharpen Your Mind, Improve Your Memory & Keep Your Brain Fit. Harlequin.

Danesi, Marcel 2010. Geeks, Goths and Gangstas: Youth Culture and the Evolution of Modern Society. Brown Bear Press.

Danesi, Marcel 2012. The Puzzle Instinct:The Meaning of Puzzles in Human. Indiana University Press.

Danesi, Marcel 2013. The History of the Kiss! The Birth of Popular Culture. Semiotics and Popular Culture. Palgrave Macmillan US.

Danesi, Marcel 2015. Language, Society and New Media: Sociolinguistics Today. Routledge.

Danesi, Marcel 2016. The Semiotics of Emoji: The Rise of Visual Language in the Age of the Internet. Bloomsbury Advances in Semiotics. Bloomsbury Academic.

Arntfield, Michael; Danesi, Marcel 2017. Murder in Plain English: From Manifestos to Memes--Looking at Murder through the Words of Killers. Prometheus Books.

Tunnustus
2020 Thomas A. Sebeok Award

Viited 

Kanada semiootikud
Sündinud 1946